Kingo apygarda (Teksasas)

miniatiūra|232x232px|Bažnyčia Dumonto gyvenvietėje
Kingo apygarda () – Jungtinių Amerikos Valstijų apygarda, esanti Teksase. Pagal 2020 m. JAV gyventojų surašymo duomenis, apygardoje gyveno 265 žmonės. Tai yra antra pagal gyventojų skaičiaus mažumą apygarda valstijoje ir trečia šalyje. Apygardos būstinė įsikūrusi Gatryje.King County, Texas . www.ereferencedesk.com . Nuoroda tikrinta 2024-08-08. 

 Istorija 
Vietovėje seniau gyveno apačiai bei komančiai. Po Raudonosios upė karo jie buvo perkelti į indėnų rezervacijas, į regioną ėmė keltis europiečiai.

Apygarda įkurta 1876 m. iš Becharo apygardos dalies. 1880 m. joje suskaičiuota 40 žmonių. 1891 m. Kingo apygarda galutinai suorganizuota, administraciniu centru pasirinkta Gatrio gyvenvietė. Apygarda pavadinta Viljamo Filipo Kingo, Alamo mūšyje mirusio kario garbei.
 Politika 
Kingo apygarda yra viena labiausiai Respublikonų partiją palaikančių apygardų šalyje. Nuo 2008 m. visuose prezidentų rinkimuose Respublikonų partijos kandidatai apygardoje surinko daugiau nei 90 % balsų:

2008 m. JAV prezidento rinkimuose už respublikoną Džoną Makeiną balsavo 92,6 % Kingo apygardos rinkėjų, už demokratą Baraką Obamą – tik 4,9 %; tais metais tai buvo labiausiai Makeiną palaikiusi apygarda visose Jungtinėse Valstijose.2020 Presidential General Election Results - Texas. uselectionatlas.org. Nuoroda tikrinta 2024-08-08.

2012 m. už Obamą balsuota dar mažiau – jis surinko 3,5 % balsų. Jo priešininkas respublikonas Mitas Romnis – 95,9 %. Už Obamą šioje apygardoje buvo balsuota mažiau nei bet kurioje kitoje šalies apygardoje.Visit the most anti-Obama county in the U.S.. www.youtube.com. Nuoroda tikrinta 2024-08-08.

2016 m. respublikonas Donaldas Trampas surinko 93,7 % balsų. Jo priešininkė demokratė Hilari Klinton – 3,1 %.2016 Texas Presidential Election Results. www.politico.com. Nuoroda tikrinta 2024-08-08.

2020 m. Trampui sekėsi dar geriau – jis surinko 95 %, jo priešininkas demokratas Džo Baidenas – 5 %.

 Gyventojai 
2020 m. JAV gyventojų surašymo duomenimis, apygardoje gyveno 86,79 % baltųjų, 9,43 % lotynoamerikiečių, 2,26 % mišrios rasės ir 1,51 % Ramiojo vandenyno salų kilmės gyventojų.King county, Texas. data.census.gov. Nuoroda tikrinta 2024-08-08.

 Šaltiniai 

Kategorija:Teksaso apygardos